Uranizam
<s>Uranizam je pojam iz 19. stoljeća kojim se definiralo osobu tzv. trećeg roda, izvorno muškarca "sa ženskim umom u muškom tijelu" kojeg seksualno i emotivno privlače drugi muškarci .</s><s>Pojam se kasnije proširio i na homoseksualne žene i razne druge spolne orijentacije.</s><s>Pretpostavlja se da pojam potječe iz njemačke riječi Urning, koju je prvi put koristio aktivist Karl Heinrich Ulrichs u nizu od pet knjižica izdanih 1864. i 1865. kasnije objedinjenih u djelo "Istraživanje zagonetke muško-muške ljubavi" (njem.: Forschungen über das Räthsel der mannmännlichen Liebe).</s><s>Ulrich je razvio svoju terminologiju prije javne uporabe pojma "homoseksualnost", koja se pojavila tek 1869. u pamfletu kojeg je anonimno objavio Karl-Maria Kertbeny.</s><s>Riječ "uranizam" dolazi od grčke božice Afrodite Uranije stvorene iz testisa boga Urana.</s><s>Prema tumačenju uranista, ona stoga predstavlja homoseksualce, dok Afrodita Dioneja predstavlja heteroseksualce.</s>

<s>Pojam je brzo prihvaćen na engleskom govornom području u viktorijansko doba od strane pobornika emancipacije homoseksualaca, kao što su Edward Carpenter i John Addington Symonds, koji su ga koristili da bi opisali drugarsku ljubav, koja će dovesti do istinske demokracije, ujedinjujući "otuđene dijelove društva" i rušeći klasne i rodne barijere.</s>

<s>Uranizam se kao pojam uvriježio i među pripadnicima pjesničke grupe koje je proučavala pederastiju u antičkoj umjetnosti kao inspiraciju za stvaranje poezije od od 1870. do 1930.</s><s>Pjesništvo ove grupe danas je poznato kao "uranistička poezija".</s><s>Neka umjetnička djela vizualnih umjetnika kao npr. slikara Henryja Scotta Tukea ili fotografa Wilhelma von Gloedena su često definirana kao "uranistička".</s>

<s>Etimologija
Riječ "uranizam" aludira na Platonov dijalog Simpozij koji obrađuje temu Erosa (ljubavi).</s><s>U tom dijalogu Pauzanija razlikuje dvije vrste ljubavi, koje simboliziraju dvije inačice rođenja božice ljubavi Afrodite.</s><s>U prvoj inačici, Afrodita je rođena iz prosutog sjemena boga Urana nakon što mu je njegov sin Kron odsjekao genitalije, u rođenju u kojem "žena nije imala ulogu".</s><s>Afrodita Uranija stoga simbolizira plemenitu, duhovnu ljubav prema muškim mladićima i od nje potječe Ulrichov pojam "uranizam".</s><s>Druga inačica Afroditinog rođenja je kao kći Zeusa i Dione, poznata kao Afrodita Dioneja, koja simbolizira uobičajenu ljubav muškarca i žene, "ljubav tijela, a ne duše".</s><s>Po Afroditi Dioneji, Ulrich koristi pojam "dioning" za muškarce koji su seksualno privučeni ženama.</s><s>Za razliku od od Platonovog opisa muške ljubavi, Ulrichs je pretpostavljao da je priroda muških urninga ženska, dok je priroda muških dioninga muška.</s>

<s>Klasifikacija</s>

<s>Ulrichs je shvatio da nisu sve muške osobe koje privlače muškarci "ženske" po svojoj prirodi.</s><s>Kako bi opisao rodnu raznolikost i seksualnu orijentaciju muških osoba, Ulrich je razvio složeniju podjelu utemeljenu na tri osnovne karakteristike: spolnoj orijentaciji (privučen muškarcima, biseksualan, privučen ženama), preferencijalnom seksualnom ponašanju (pasivan, bez preferencija, aktivan) i rodnim karakteristikama (efeminiran, srednji, muževan).</s><s>Ulrichs je samog sebe definirao Weiblingom, efeminiranim homoseksualcem koji preferira aktivnu ulogu u seksu.</s>

<s>Taksonomija uranizma
(Napomena: u njemačkom jeziku, sufiks -in se koristi za ženski rod)
 Urningin (ili ponekad Uranierin, Urnin, i Urnigin): tijelom ženska osoba s muškom psihom, seksualno privučena ženama
 Urning: tijelom muška osoba sa ženskom psihom, seksualno privučen muškarcima
 Dioningin: heteroseksualna žena
 Dioning: heteroseksualni muškarac
 Uranodioningin: biseksualna žena
 Uranodioning: biseksualni muškarac
 Zwitter: interseksualna osoba</s>

<s>Urningthum, "muška homoseksualnost" (ili urnische Liebe, homoseksualna ljubav) je podrobnije definirana dodatnim pojmovima:</s>

<s>Mannlinge: vrlo muževan, sa ženskom psihom i seksualno privučen efeminiranim muškarcima ("butch gej")
 Weiblinge: izgledom, ponašanjem i psihom efeminirani muškarac, seksualno privučen muževnim muškarcima ("queen")
 Manuring: efeminiran izgledom i ponašanjem, s muškom psihom i seksualno privučen ženama ("efeminirani heteroseksualac")
 Zwischen-Urning: Odrasli muškarac seksualno privučen adolescentima ("pederast", "hebefilan")
 konjunktivan, s nježnim i strastvenim osjećajima prema muškarcima
 dizjunktivan, s nježnim i strastvenim osjećajima prema ženama
 Virilisierte Mannlinge: muški urning (homoseksualac) koji je usvojio društveno prihvatljivo ponašanje dioninga (heteroseksualca), bilo prisilom ili navikom
 Uraniaster ili uranisierter Mann: dioning (heteroseksualac) koji prakticira situacijske homoseksualne odnose (npr. u zatvorima ili u vojsci)</s>

<s>Literatura</s>

<s>LGBT historija</s>

